CELEX: 32019R0257
Language: sl
Date: 2019-02-13 00:00:00
Title: Izvedbena uredba Komisije (EU) 2019/257 z dne 13. februarja 2019 o dvestoštiriindevetdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida

14.2.2019   
               
               
                  SL
               
               
                  Uradni list Evropske unije
               
               
                  L 43/34
               
            
         IZVEDBENA UREDBA KOMISIJE (EU) 2019/257
         z dne 13. februarja 2019
         o dvestoštiriindevetdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida (1), ter zlasti člena 7(1)(a) in člena 7a(5) Uredbe,
         ob upoštevanju naslednjega:
         
                     (1)
                  
                  
                     Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
                  
               
                     (2)
                  
                  
                     Odbor za sankcije Varnostnega sveta Združenih narodov je 8. februarja 2019 sklenil črtati štiri vnose s seznama oseb, skupin in subjektov, za katere velja zamrznitev sredstev in gospodarskih virov. Prilogo I k Uredbi (ES) št. 881/2002 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            Priloga I k Uredbi (ES) št. 881/2002 se spremeni v skladu s Prilogo k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. februarja 2019
            
               
                  Za Komisijo
               
               
                  V imenu predsednika
               
               
                  Vodja službe za instrumente zunanje politike
               
            
         
         
            (1)  UL L 139, 29.5.2002, str. 9.
      
      
         
            PRILOGA
            V Prilogi I k Uredbi (ES) št. 881/2002 se pod naslovom „Fizične osebe“ črtajo naslednji vnosi:
            
               „Hassan Abdullah Hersi Al-Turki (tudi (a) Hassan Turki, (b) Hassen Abdelle Fihiye, (c) Sheikh Hassan Abdullah Fahaih, (d) Hassan Al- Turki, (e) Hassan Abdillahi Hersi Turki, (f) Sheikh Hassan Turki, (g) Xasan Cabdilaahi Xirsi, (h) Xasan Cabdulle Xirsi). Datum rojstva: okrog leta 1944. Kraj rojstva: Regija V, Etiopija (regija Ogaden v vzhodni Etiopiji). Državljanstvo: somalsko. Naslov: po poročanju naj bi deloval v južni Somaliji, spodnji Jubi blizu Kismaya, predvsem v Jilibu in Burgabu od novembra 2012. Datum uvrstitve iz člena 2a(4)(b): 6.7.2004.
               Jamal Housni (tudi (a) Djamel il marocchino, (b) Jamal Al Maghrebi, (c) Hicham). Datum rojstva: 22.2.1983. Kraj rojstva: Maroko. Naslov: (a) Via Uccelli di Nemi 33, Milano, Italija, (b) via F. De Lemene 50, Milano, Italija. Drugi podatki: v priporu (stanje junija 2009). Datum uvrstitve iz člena 2a(4)(b): 2.8.2006.
               Malik Muhammad Ishaq (tudi: Malik Ishaq). Naslov: Pakistan. Datum rojstva: približno leta 1959. Kraj rojstva: Rahim Yar Khan, provinca Pandžab, Pakistan. Državljanstvo: pakistansko. Drugi podatki: (a) fizični opis: močne postave s črnimi očmi, črnimi lasmi in srednje rjavo poltjo ter gosto črno brado; b) fotografija je na voljo za vključitev v posebno obvestilo Varnostnega sveta Združenih narodov in Interpola. Ubit v Pakistanu 28.7.2015. Datum določitve iz člena 7d(2)(i): 14.3.2014.
               Lavdrim Muhaxheri (tudi (a) Abu Abdullah al Kosova, (b) Abu Abdallah al-Kosovi, (c) Abu Abdallah al-Kosovo); Datum rojstva: a) 3.12.1989, b) približno leta 1987; Kraj rojstva: Kaqanik/Kačanik; Naslov: Sirska arabska republika (v septembru 2015). Datum uvrstitve iz člena 7d(2)(i): 29.9.2015.“